**Mузeј позоришне уметности Србије**



Београд, Господар Јевремова19

Телефон: 2626-630 Fax: 2628-920

e-mail: office@mpus.org.rs www. mpus.org.rs

 бр. 12/1 Београд 22. 01. 2021. године

**МУЗЕЈ ПОЗОРИШНЕ УМЕТНОСТИ СРБИЈЕ**

**ПЛАНА РАДА ЗА 2021. ГОДИНУ**

Музеј позоришне уметности Србије постоји од 1950. године и финансира се из буџета Министарства културе РС. Смештен је у Божићевој кући, здању из 1836. које је и само споменик културе од великог значаја, а налази се у Господар Јевремовој улици 19 у Београду. У овом простору је смештено нешто мање од 80m2 изложбеног простора за одржавање програмских активности и канцеларијски простор, док читаоница не постоји. Музеј нема депо, већ у ту сврху закупљује допунски простор.

У Музеју се чува театролошка грађа која сведочи о развоју позоришта у Србији од XVIII века до данас. Музејски фонд чине предмети значајни за научна истраживања или аматерско проучавање класичне драмске, оперске и балетске уметности као и нових мултимедијалних сценских форми.

Тежимо да на једном месту сакупимо, обрадимо, чувамо и приказујемо што више елемената неопходних за реконструкцију неког минулог позоришног чина: од рукописа драме, преко редитељских књига и бележака, пропагандног материјала штампаног уз представе, до фотографија, аудио и видео записа извођења, критика и других извода из штампе, сведочанстава извођача, њихових савременика или потоњих истраживача.
Уз грађу која се односи на институције, прикупљамо и материјале значајне за професионалне биографије позоришних стваралаца, али и сведочанства о приватном животу уметника. Драгоцене преписке, фотографије, школска сведочанства и бројни лични предмети помажу нам да употпунимо слику о одређеним епохама, односно о институцијама и људима који су у њима живели и радили.

Фонд музеја је систематизован према врсти грађе на збирке: Архив (Архивска грађа и документација, Писма, Рукописна дела, Документација о раду МПУС), Плакати и програми, Фотографије, Аудио и видео записи, Ликовни и меморијални предмети, Сценографске и костимографске скице, Заоставштине, Библиотека и Хемеротека. У оквиру интернет презентације Музеја на адреси [www.mpus.org.rs](file:///C%3A%5CUsers%5CUser%5CAppData%5CLocal%5CMicrosoft%5CWindows%5CC%3A%5CC%3A%5CUsers%5CKovke_2%5CDesktop%5CZA%20SAD%20CUVANJE%5Cwww.mpus.org.rs), корисницима је доступан [Театрослов](http://teatroslov.mpus.org.rs/), online театрографска база репертоара свих српских професионалних позоришта са пратећим дигиталним колекцијама формираним на основу грађе која се чува у музејским збиркама, али и при позориштима тј. у приватним збиркама. Театрослов такође обухвата и online сталну поставку Музеја, као и електронске верзије традиционалних музејских изложби.

Поред основне изложбене, Музеј има и богату издавачку делатност. Самостално, или у сарадњи са другим издавачима, објављено је скоро три стотине наслова монографских публикација, а већ четири и по деценије у издању Музеја без прекида излази часопис „Театрон“, специјализован за област театрологије.

У редовне музејске програме убрајају се, такође, промоције позоришне литературе, трибине, предавања, округли столови, сусрети с истакнутим позоришним ствараоцима, а током трајања позоришне сезоне на редовном месечном репертоару су програми *Театротеке* – пројекције снимака старих позоришних представа и концерти класичне музике.

Едукативни програми су намењени деци, омладини, одраслим посетиоцима, као и лицима с посебним потребама. Одвијају се у виду стручних вођења кроз музејске поставке, колективних или породичних посета, кроз циклусе радионица (нови циклус радионица „Креирамо позориште“ намењен је ученицима нижих разреда основне школе; остале радионице организујемо у зависности од профила циљне групе, намене, повода и сл). Едукативни програми су прилагођени директним захтевима посетилаца/учесника и организују се на српском, енглеском и француском језику.

**КАДРОВСКА СТРУКТУРА**

Тренутну кадровску структуру Музеја чини 12 запослених: директор (1), музејски саветник (3), кустос (1), виши библиотекар (1); књижничар (1), виши техничар (2); дипломирани правник за правне, кадровске и административне послове (1), координатор финансијских и рачуноводствених послова (1); спремачица-економ (1).

Последњих година, број радних места у Музеју је смањен тако да је неометан рад Куће озбиљно доведен у питање. Збирка архивске грађе, писама и рукописа је привремено распоређена на бригу другим запосленима, али то није ни задовољавајуће ни трајно решење, поготову имајући у виду обавезу ревизије збирки, те је неопходно ангажовати кустоса који би водио ову збирку (1 извршилац). Музеј је у обавези да води бригу о историји нашег музичког позоришта, у првом реду опере и балета, да проучава ову област, помаже истраживачима, приређује изложбе из ове области... Стога нам је неопходан и стручњак за историју оперске и балетске уметности – театролог или музиколог са искуством из ове области (1 извршилац). Музеју је неопходан и још један историчар уметности који би водио збирку уметничких предмета (1 извршилац).

**ПЛАН ПРОГРАМСКИХ АКТИВНОСТИ ЗА 2021. ГОДИНУ**

**I ПРОЈЕКАТ 0010 –** *подршка раду установа у области заштите и очувања културног наслеђа*

**ИЗЛОЖБЕНА ДЕЛАТНОСТ**

**Поставке у Музеју**

Музеј позоришне уметности Србије планира да током 2021. године реализује једну изложбу у сопственој продукцији. Музејску поставку пратиће одговарајући каталог. По завршетку, за поставку се израђује илустративни преглед целокупне изложбе који ће бити постављен на сајт Музеја.

 **1. Изложба: Михаило Миша Јанкетић (1938-2019)**

 Значајни драмски уметник Миша Јанкетић, носилац многих престижних признања међу којима и Награде за животно дело „Добричин прстен“, напустио нас је 2019. године. Музеј није био у прилици да приреди изложбу о овом уметнику поводом добијања поменутог великог признања, што је био случај са већином лауреата, те ће то учинити у 2021. години. Поставка ће бити омаж најзначајнијим уметничким достигнућима Михаила Јанкетића на позоришним сценама. Аутор изложбе Биљана Остојић.

 Процена укупног буџета за реализацију изложбе: 370.000 РСД

|  |  |  |  |
| --- | --- | --- | --- |
| Ек.К | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 70.000,00 |
| 4235 | СТРУЧНЕ УСЛУГЕ | Ауторски текст, лектура и коректура, дизајн каталога. | 100.000,00 |
| 4266 | МАТЕРИЈАЛ ЗА КУЛТУРУ | Материјал | 200.000,00 |
|  |  |  |  |
|  | 370.000,00 |

**КОНЗЕРВАЦИЈА И ЗАШТИТА ФОНДА**

На плану конзервације и превентивне заштите фонда предвиђен је рад на четири музејске збирке:

 **2.** **Пребацивање снимака са магнетофонских трака у дигитални формат**

 За потребе Збирке аудио и видео записа, током 2021. године је планиран наставак започетог пројекта пребацивања снимака са магнетофонских трака у дигитални формат – у циљу заштите фонда.

Процена укупног буџета за ове послове је 160.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | Копирање у дигитални формат магнетофонских записа. | 160.000,00 |
|  | 160.000,00 |

 **3.** **Рестаурација плаката**

За потребе Збирке програма и плаката у 2021. години је предвиђен наставак започетог пројекта рестаурације плаката.

Процена укупног буџета за рестаурацију плаката: 160.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | Рестаурација плаката | 160.000,00 |
|  | 160.000,00 |

 **4.** **Конзервација и рестаурација уметничких предмета**

У 2021. је предвиђен почетак пројекта конзервације и рестаурације дела Збирке уметничких предмета – уз претходну процену приоритета.

Процена укупног буџета за конзервације и рестаурације дела Збирке уметничких предмета: 200.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | конзервација и рестаурација уметничких предмета | 200.000,00 |
|  | 200.000,00 |

 **5.** **Конзервација и рестаурација архивских докумената**

 У 2021. је предвиђен почетак пројекта конзервације и рестаурације дела Збирке архивских докумената.

Процена укупног буџета за рестаурацију архивских докумената: 160.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | конзервација и рестаурација сценографских и костимографских скица | 160.000,00 |
|  | 160.000,00 |

**ХЕМЕРОТЕКА**

 **6. Фонд Хемеротеке МПУС**

Фонд Хемеротеке МПУС чине прилози из штампаних, електронских медија и осталих web извора који се односе на театролошку грађу о српском позоришту и српским позоришним уметницима који делују у матици и/или дијаспори. Пристигла грађа се кроз редовну музејску делатност обрађује, класификује и аплоудује у Театрослов, где је корисницима доступна 24/7/365. За прикупљање грађе Музеј од 1953. године користи услуге специјализованог сервиса за праћење штампаних и електронских медија; последњих година реч је о web clipping, Buzz monitor итд.

1. Процена укупног буџета за праћење штампаних и електронских медија; web clipping, Buzz monitor итд 452.000 динара.

|  |  |  |  |
| --- | --- | --- | --- |
| Ек. класа | Назив | Опис | Износ |
| 4242 | УСЛУГЕ КУЛТУРЕ | Прес клипинг (прикупљање извода из штампаних и електронских извора за ажурирање фонда Хемеротеке) |  452.000,00 |
|  | 452.000,00 |

**КАТАЛОГИЗАЦИЈА**

 **7. Узајамна каталогизација** COBISS – платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а двоје запослених је лиценцирано за рад у COBISS-у.

|  |  |  |  |
| --- | --- | --- | --- |
| Ек. класа | Назив | Опис | Износ |
| 4242 | УСЛУГЕ КУЛТУРЕ | Годишња чланарина за COBISS. | 150.000,00 |
| 4242 | УСЛУГЕ КУЛТУРЕ | Припрема окружења за извођење ревизије фонда серијских публикација у Кобис окружењу, надокнада за НЦЦ НБС и Изум (око 150 ЕУР) | 18.000,00 |
|  | 168.000,00 |

**МЕЂУИНСТИТУЦИОНАЛНА САРАДЊА**

1. **Истраживања на терену**

У току 2021. Музеј позоришне уметности Србије планира да обави преузимање, обраду и дигитализацију рукописне библиотечке грађе из архива Позоришта „Бошко Буха“ у Београду, као и рукописне и театролошке грађе из архива Фондације Ружице Сокић у Београду.

Током припрема изложби, кустоси Музеја интензивно сарађују са позориштима из земље, по потреби и иностранства. Овакви истраживачки пројекти, осим јавно видљивих материјала и података пласираних у поставкама и пратећим каталозима, често резултирају и попуњавањем збирки.

1. **Програмске активности**

Музеј планира да настави сарадњу са Факултетом музичке уметности у Београду на пројекту „Циклус концерата ФМУ“. Ту је и стална сарадња са другим музичким школама: „Мастер арт академија“, МШ „Јосиф Маринковић“... Овим активностима Музеј омогућује младим музичарима, потенцијалним будућим члановима позоришних и других оркестара да стекну неопходно искуство наступа пред публиком, у различитим амбијентима.

 Будући да је година 2020. била обележена пандемијом, на предлог господина Влатка Илића панирамо да, уколико епидемиолошке околности буду дозволиле, реализујемо *Трибину: „Позориште у времену кризе“.* Трибину бисмо реализовали у сарадњи са другим заинтересованим институцијама и удружењима (удружења драмских писаца, драмских уметника, позоришних критичара и театролога, факултети музичких, драмских, примењених уметности, позоришне куће...). Иницијална основа за ову трибину била би књига Ане Тасић, *Дигитални двојници.*

У сегменту промоција позоришних издања, Музеј наставља дугогодишњу сарадњу са сродним институцијама-издавачима: Позоришни музеј Војводине, Стеријино позорје, позоришне куће, позоришни фестивали...

**ПРЕЗЕНТАЦИЈЕ, ПРОМОЦИЈЕ**

(манифестације, сајмови...)

Музеј позоришне уметности Србије ће и током 2021. учествовати у значајним манифестацијама: „Музеји за 10“, „Дани европске баштине“, „Тржница идеја“, „Јевремова – улица сусрета“, „Ноћ позоришта“...

Поред тога, планирана је и израда и поставка прописаног електронског Информатора о раду Музеја позоришне уметности Србије, а наставља се редовна промоција активности Музеја на нашем сајту (www.mpus.org.rs), фејсбук страници, фејсбук групи, Youtube каналу, као и интензивни контакти са представницима свих медија (ТВ, радио, новине, часописи...).

Легенде изложби, делови текстуалног садржаја каталога изложби и интернет странице, биће доступни и на енглеском језику.

**ЕДУКАТИВНИ ПРОГРАМИ И КОМУНИКАЦИЈА СА ПУБЛИКОМ**

**Едукативни програми** Музеја планирају се према потребама различитих циљних група. У складу с циљевима и временским ограничењима, у понуди су општеобразовне посете Музеју са едукативним – општим или тематским – предавањима о позоришној уметности и ствараоцима, као и о самом Музеју, те стручна вођења кроз тренутну поставку. Програми се реализују у сарадњи с афирмисаним уметницима и консултантима из сфере позоришта, педагогије, андрагогије и специјалне едукације, како у Музеју, тако и у другим просторима у Београду и у унутрашњости, углавном у оквиру манифестација намењених деци и младима. У циљу едукације публике, а нарочито младих уметника, Музеј редовно приређује концерте инструменталне и вокално-инструменталне класичне музике у извођењу ученика нижих и средњих музичких школа, као и студената Факултета музичке уметности. Поред тога, Музеј организује редовне и ванредне (по захтеву) пројекције позоришних представа у оквиру циклуса *Театротека*, са циљем приближавања историје нашег театра новим нараштајима публике и као подсетник старијим позоришним посетиоцима на некадашња сценска остварења, али и у сврху научно-истраживачког рада.

Тачан број програма није могуће унапред утврдити ни у редовним околностима, пошто Музеј оставља могућност најаве групних посета током године. Такође, током сезоне се често укаже потреба за организовањем трибина, округлих столова, комеморативних скупова и сл. Оквирно, током 2021. предвиђено је (у зависности од епидемиолошке ситуације):

* 20-ак општеобразованих групних посета за посетиоце различитих узраста и група (предшколски, основношколски, средњошколски, студенти, одрали, деца и одрасли / деца са посебним потребама)
* 20-ак концерата инструменталне и вокално-инструменталне класичне музике
* 10-ак промоција нових издања из области позоришне литературе
* 8 пројекција позоришних представа у оквиру редовног циклуса *Театротеке* и 10-ак по захтеву

Поред ових едукативних садржаја, Музеј већ годинама веома успешно реализује разноврсне радионице за полазнике свих узраста. Свесни чињенице да је образовање младих и буђење њихове потребе за културним и уметничким садржајима од есенцијалног значаја, нарочиту пажњу посвећујемо најмлађим полазницима.

Упркос изостанку прилива средстава за одржавање радионица, због редукованог буџета у 2018, 2019. и 2020, захваљујући личним напорима као и ентузијазму студената Учитељског факултета, успели смо да проширимо круг деловања и ван Београда (Земун, Вршац, Батајница, Бели Поток, Гроцка, Фаркаждин, Ваљево, Јаково, Крушевац, Краљево, Чачак...).

Будући да за ову делатност нису опредељена средства ни за 2021, а неизвесно је и како ће се одвијати епидемиолошка ситуација, нисмо у прилици да дамо конкретан план рада, али од ове делатности свакако не одустајемо.

**ИЗДАВАЧКА ДЕЛАТНОСТ**

Музеј позоришне уметности Србије планира да током 2021. године објави укупно 3 публикације: 1 изложбени каталог, 1 монографску публикацију и 1 серијску (двоброј часописа Театрон).

**Изложбени каталог,** који прати изложбу *Михаило Миша Јанкетић,* описан је и буџетски исказан у одељку Изложбена делатност. Каталог ће се штампати на кунздруку, 100g, обима је до 4 штампарска табака, тираж 300 примерака.

**Монографија**

 **8. Народно позориште у огледалу времена**

 (листови и часописи у издању Народног позоришта у Београду), аутор је др Јелица Стевановић

 Ова публикација је била предвиђена за реализацију 2017, па услед смањења буџета пребацивана из године у годину – а сада из истих разлога за 2021. Студија је докторска дисертација коју је др Јелица Стевановић одбранила 2015. на Факултету драмских уметности у Београду, тада под називом „Стварање медијске слике Народног позоришта у Београду сопственим издањима (листова, новина, часописа од 1901. до 2008)“. То је својеврсни пресек историје нашег националног театра из до сада неизучаваног угла, а уједно и прва публикација овог обима која се бави позоришном периодиком у Србији. Њено објављивање оличава континуирано настојање Музеја да савременим истраживачима понуди увид у ризницу грађе коју чувају часописи који су им иначе тешко доступни, у овом случају: „Позоришни лист“ (1901), „Позоришни лист“ (1934/35), „Сцена“ (1935–41), „Српска сцена“ (1941–44), „Позориште“ (1948), „Позориште“ (1952), „Позоришна култура“ (1970–72), „Позоришне новине“ (од 2005. до данас).

У оквиру протокола о сарадњи Музеја са ФДУ- ом, *Зборником радова ФДУ,* и главном уредницом овога издања Ксенијом Радуловић, верујемо да ће бити нађен заједнички интерес да се докторска дисертација одбрањена на ФДУ објави као сарадња две институције.

Процена укупног буџета за објављивање – 320.000 РСД

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 4234 | УСЛУГЕ ИНФОРМИСАЊА | Штампа књиге и оглас | 210.000,00 |
| 4235 | СТРУЧНЕ УСЛУГЕ | Ауторски хонорари (дизајн, прелом и лектура) | 110.000,00 |
|  | 320.000,00 |

**Серијска публикација**

* 1. **Театрон 194/195**

Часопис „Театрон“ излази без прекида од 1974. године. Поред обавезних текстова из домена теорије и историје позоришта, прилога о раду Музеја, „Театрон“ нуди веома прецизан критички преглед на актуелно драмско, оперско и балетско стваралаштво, а у сваком броју читаоцима се представља најмање по један драмски текст, најчешће из пера нових савремених аутора.

Процена укупног буџета за објављивање двоброја Театрона: 390.000 РСД

**Театрон 194/195**, (уредник Радомир Путник)

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4234 | УСЛУГЕ ИНФОРМИСАЊА | Штампа часописа и оглас | 90.000,00 |
| 4235 | СТРУЧНЕ УСЛУГЕ | Ауторски хонорари и лектура | 300.000,00 |
|  |  |  |  |
|  | 390.000,00 |

**КАПИТАЛНО ОДРЖАВАЊЕ**

 **10. Капитално одржавање**

 Неколико година планирана санација темеља зграде Музеја позоришне уметностиСрбије,још увек није спроведена. Прибављене су све неопходне дозволе, упркос бројним проблемима.

Процена буџета за санацију темеља зграде: 12.120.000 RSD

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 5113 | КАПИТАЛНО ОДРЖАВАЊЕ УСТАНОВА КУЛТУРЕ | Санација темеља зграде | 12.000.000,00 |
| 4235 | СТРУЧНЕ УСЛУГЕ | Надзор радова (архитекта, електро инжењер и лиценцирано лице за послове јавне набавке великих вредности) | 120.000,00 |
|  | 12.120.000,00 |

**ТЕКУЋЕ ОДРЖАВАЊЕ И ОПРЕМА**

**11. Хидроизолација просторија депоа Музеја**

 Због оштећења насталих пробијањем воде у просторије привременог депоа МПУС, током 2021. године је потребно направити адекватну хидроизолацију.

|  |  |  |  |
| --- | --- | --- | --- |
| Ек. класа | Назив | Опис | Износ |
| 4251 | текуће одржавање зграде | Хидроизолација простора депоа у коме је смештена библиотечка грађа. | 60.000,00 |
| 4251 | текуће одржавање зграде | Кречење изложбеног простора музеја | 100.000,00 |
|  |  160.000,00 |

 **12. Административна опрема**

**Канцеларијска опрема (намештај):**

Металне полице за регистраторе 60 m 110.000 РСД (измештање Хемеротеке због влаге)

Контејнер за транспорт до 35 урамљених паноа под стаклом 80.000 РСД (за потребе гостовања изложби МПУС)

Библиотечки орман (застакљен) 30.000 РСД

Витрина- стилска за изложбени простор 100.000 РСД

УКУПНО канцеларијска опрема (намештај): 320.000,00

**Рачунарска опрема – набавка и сервисирање**

Заменски рачунари – лаптоп (3 ком.) 300.000 РСД

Проширење меморије сервера: 200.000

УКУПНО рачунарска опрема: 500.000,00 РСД

Процена укупног буџета за канцеларијску и рачунарску опрему: 820.000 РСД

|  |  |  |  |
| --- | --- | --- | --- |
| Ек. клас. | Назив | Опис | Износ |
| 5122 | АДМИНИСТРАТИВНА ОПРЕМА | Канцеларијска опрема и рачунарска опрема | 820.000,00 |
|  | 820.000,00 |

**НЕМАТЕРИЈАЛНА ИМОВИНА**

 **13. Нематеријална имовина**

Већина других фондова МПУС употпуњава се махом из заоставштина и поклона истакнутих уметника или њихових наследника. Одређени број предмета, ипак, доспева у збирке путем куповине. Могућност остваривања оваквих аквизиција отвара се најчешће након смрти уметника/наследника и не могу се планирати унапред. Зато је неопходно обезбедити минимум средстава макар за започињање процедуре откупа.

Процена укупног буџета за откуп и нематеријалну имовину: 200.000 РСД

|  |  |  |  |
| --- | --- | --- | --- |
| Ек. класа | Назив | Опис | Износ |
| 5151 | НЕМАТЕРИЈАЛНА ИМОВИНА | Откуп музеалија (скице, фотографије, архивска документа...) | 150.000,00 |
| 5151 | НЕМАТЕРИЈАЛНА ИМОВИНА | Куповина новообјављених издања из области театрологије и драмске књижевности (до 30 наслова). | 30.000,00 |
| 5151 | НЕМАТЕРИЈАЛНА ИМОВИНА | Куповина антикварних издања (до 20 наслова) | 20.000,00 |
|  | 200.000,00 |

**II ПРОЈЕКАТ 0014** – *Дигитализација у области заштите и очувања културног наслеђа*

 **14. Дигитализација музејских предмета – Театрослов**

 У наставку редовних активности у оквиру дигитализације фондова МПУС, наставља се унос података у онлајн театрографску базу података Театрослов и то ретроактивно за период до 1914. године, професионална позоришта ван Београда и редовно ажурирање података о текућем репертоару. За период 2021-2023. предвиђен је и ретроактивни унос података о професионалним позоришним фестивалима у Србији за период од 1945. до данас.

Током 2021. наставља се рад на дигитализацији фонда Збирке фотографија (личности до 1914, представе до 1945.), фонда Библиотеке (рукописна дела, стара и ретка књига), Архива и Збирке аудио и видео записа. До краја 2021. планирано је ретроактивно скенирање и постављање у Театрослов преко 200 наслова монографских публикација објављених у издању  МПУС која још нису доступна у оквиру Театрослова.

На плану софтверског усавршавања Театрослова поред измена у административном сегменту (копродукције, сортирање, жиговање), наставља се сарадња са инжењерским тимом Националног претраживача и усклађивање рада две платформе.

За унос података у Театрослов се као и за скенирање неосетљиве књижне грађе, као и до сада, ангажује додатна радна снага тј. подизвођачи, док остатак послова обављају расположиви људски ресурси Музеја.

Процена укупног буџета за потребе дигитализације грађе: 2.230.000,00 РСД

|  |  |  |  |
| --- | --- | --- | --- |
| Ек. класа | Назив | Опис | Износ |
| 4235 | СТРУЧНЕ УСЛУГЕ | Унос података у Театрослов према устаљеној динамици (ангажман најмање једног спољног сарадника с пуним радним временом током целе године) | 1.560.000,00 |
| 4232 | УСЛУГЕ КУЛТУРЕ | Дорада софтвера у административним сегментима „копродукција“, „сортирање погодака“, „жиговање“ | 80.000,00 |
| 4232 | УСЛУГЕ КУЛТУРЕ | Прилагођавање софтвера са ажурираним параметрима Националног претраживача | 40.000,00 |
| 4242 | УСЛУГЕ КУЛТУРЕ | Набавка комерцијалног софтвера за уметање воденог жига на дигиталне објекте различитих формата (до 100 ЕУР) | 500.000,00 |
| 4231 | АДМИНИСТРАТИВНЕ УСЛУГЕ | Скенирање библиотечке грађе ван Музеја | 50.000,00 |
|  | 2.230.000,00 |

 **Директор**

 **Момчило Ковачевић**